CELEX: 32013R1057
Language: lt
Date: 2013-10-29 00:00:00
Title: 2013 m. spalio 29 d. Komisijos įgyvendinimo reglamentas (ES) Nr. 1057/2013, kuriuo dėl medžiagos mangano karbonato iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

30.10.2013   
            
            
               LT
            
            
               Europos Sąjungos oficialusis leidinys
            
            
               L 288/63
            
         KOMISIJOS ĮGYVENDINIMO REGLAMENTAS (ES) Nr. 1057/2013
   2013 m. spalio 29 d.
   kuriuo dėl medžiagos mangano karbonato iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) nustatoma pagal Reglamentą (EB) Nr. 470/2009;
            
         
               (2)
            
            
               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos Komisijos reglamento (ES) Nr. 37/2010 (2) priede;
            
         
               (3)
            
            
               mangano karbonatas šiuo metu yra įtrauktas į Reglamento (ES) Nr. 37/2010 priedo 1 lentelę kaip medžiaga, leidžiama naudoti visoms maistinėms gyvūnų rūšims tik oraliniam vartojimui;
            
         
               (4)
            
            
               Europos vaistų agentūrai pateiktas prašymas dabartinį mangano karbonato įrašą papildyti į jį įtraukiant parenterinį vartojimą galvijams;
            
         
               (5)
            
            
               pagal Reglamento (EB) Nr. 470/2009 5 straipsnį Europos vaistų agentūra turi svarstyti, ar konkrečiam maisto produktui nustatytą farmakologiškai aktyvių medžiagų DLK galima taikyti kitam maisto produktui, gaunamam iš tos pačios rūšies gyvūnų, arba vienai ar kelioms gyvūnų rūšims nustatytą farmakologiškai aktyvių medžiagų DLK – kitoms gyvūnų rūšims;
            
         
               (6)
            
            
               Veterinarinių vaistų komitetas rekomendavo papildyti galvijams taikomą mangano karbonato DLK įtraukiant parenterinį vartojimą ir rekomendavo galvijams taikomo mangano karbonato DLK ekstrapoliuoti visoms maistinėms gyvūnų rūšims;
            
         
               (7)
            
            
               todėl Reglamentas (ES) Nr. 37/2010 turi būti iš dalies pakeistas, įtraukiant į jį medžiagos mangano karbonato parenterinį naudojimą visoms maistinėms gyvūnų rūšims;
            
         
               (8)
            
            
               šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 152, 2009 6 16, p. 11.
   
      (2)  OL L 15, 2010 1 20, p. 1.
   
      PRIEDAS
      Reglamento (ES) Nr. 37/2010 priedo 1 lentelėje mangano karbonato įrašas pakeičiamas taip:
      
         
                     Farmakologiškai aktyvi medžiaga
                  
                  
                     Žymeklio likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
                  
                     Kitos nuostatos (pagal Reglamento (EB) Nr. 470/2009 14 straipsnio 7 dalį)
                  
                  
                     Terapinė klasifikacija
                  
               
                     „Mangano karbonatas
                  
                  
                     NĖRA DUOMENŲ
                  
                  
                     Visos maistui skirtos gyvūnų rūšys
                  
                  
                     DLK nebūtina
                  
                  
                     NĖRA DUOMENŲ
                  
                  
                     ĮRAŠO NĖRA
                  
                  
                     Virškinamasis traktas ir medžiagų apykaita / mineraliniai papildai“